Diari Oficial de la Generalitat Valenciana


Sumari del DOGV 5118, del 20-10-2005 (2005/11881)

RESOLUCIÓ de 17 d'octubre de 2005, del director general de Personal Docent de la Conselleria de Cultura, Educació i Esport de la Generalitat Valenciana, per la qual es convoca procediment de provisió de places vacants per a funcionaris docents dels cossos de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5118

Data del DOGV
:   20-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/11189


Data del document
:   17-10-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * formació professional
    * personal docent
    * concurs administratiu
    * administració regional
    * ensenyament secundari
    * educació artística
    * ensenyament professional
    * ensenyament d'idiomes
    * música

RESOLUCIÓ de 17 d'octubre de 2005, del director general de Personal Docent de la Conselleria de Cultura, Educació i Esport de la Generalitat Valenciana, per la qual es convoca procediment de provisió de places vacants per a funcionaris docents dels cossos de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny. [2005/X11497]
  
La disposició addicional octava, apartat 3, de la Llei orgànica 10/2002, de 23 de desembre, de qualitat de l'educació (LOCE), establix que periòdicament les administracions educatives convocaran concursos de trasllat d'àmbit nacional per a la provisió de les places vacants que determinen en els centres docents d'ensenyament dependents d'aquelles.
  
La vigent Llei 24/1994, de 12 de juliol, per la qual s'establixen normes sobre concursos de provisió de llocs de treball per a funcionaris docents, disposa en l'article 1 que durant els cursos escolars en què no se celebren els concursos d'àmbit nacional, el Ministeri d'Educació, Cultura i Esport i els òrgans corresponents de les comunitats autònomes que es troben en ple exercici de les seues competències educatives podran organitzar procediments de provisió referits a l'àmbit territorial la gestió del qual els corresponga i destinats a la cobertura dels seus llocs de treball.
  
Celebrat durant el curs 2004/2005 concurs de trasllats d'àmbit nacional, s'ha considerat convenient, a fi d'assegurar la cobertura dels llocs vacants en les millors condicions requerides per a la qualitat del sistema educatiu, convocar procediment de provisió per a cobrir les places vacants de les plantilles orgàniques dels centres previstes segons la planificació general educativa per al curs 2006/2007.
  
En la tramitació d'esta resolució s'ha complit el que preveu l'article 32 de la Llei 9/1987, de 12 de juny, d'òrgans de representació, determinació de les condicions de treball i participació del personal de les administracions públiques.
  
D'acord amb les disposicions anteriorment citades i existint places vacants en els centres docents gestionats per esta administració, la provisió de les quals s'ha de fer entre funcionaris dels cossos que a continuació se citen, esta Direcció General, en virtut de les competències atribuïdes en l'article 12.9 del Decret 115/2003, d'11 de juliol, del Consell de la Generalitat, pel qual s'aprova el reglament orgànic i funcional de la Conselleria de Cultura, Educació i Esport (DOGV 4543, de 14.07.2003), ha resolt convocar procediment de provisió de places vacants referit al seu àmbit territorial d'acord amb les bases següents.
  
Primera
  
Es convoca procediment de provisió, d'acord amb les especificacions que se citen en la present resolució, per a cobrir places vacants entre funcionaris docents dels cossos de:
  
- professors d'ensenyament secundari
  
- professors tècnics de formació professional
  
- professors d'escoles oficials d'idiomes
  
- catedràtics de música i arts escèniques
  
- professors de música i arts escèniques
  
- professors d'arts plàstiques i disseny
  
- mestres de taller d'arts plàstiques i disseny.
  
Este procediment de provisió es regirà per les disposicions següents:
  
La Llei Orgànica 10/2002, de 23 de desembre, de qualitat de l'educació (BOE del 24); Llei Orgànica 1/1990, de 3 d'octubre, d'ordenació general de sistema educatiu (BOE del 4); Llei Orgànica 9/1995, de 20 de novembre; Llei 30/1984, de 2 d'agost, de mesures per a la reforma de la funció pública (BOE del 3), modificada per la Llei 23/1988, de 28 de juliol (BOE del 29); Llei 22/1993, de 29 de desembre; Llei 24/1994, de 12 de juliol (BOE del 13), i Llei 42/1994, de 30 de desembre; així com el Decret Legislatiu de 24 d'octubre de 1995 del Consell de la Generalitat Valenciana; Decret 315/1964, de 7 de febrer, modificat per la Llei 4/1990, de 29 de juny (BOE del 30); Reial Decret 2.112/1998, de 2 d'octubre; Reial Decret 334/2004 de 27 de febrer (BOE del 28); Reial Decret 1701/1991, de 29 de novembre (BOE del 2 de desembre); Reial Decret 1.635/1995, de 6 d'octubre; modificat pels Reials Decrets 2.042/1995, de 22 de desembre i 2050/1995, de 22 de desembre; Reial Decret 1.027/1993, de 25 de juny, Reial Decret 2.193/1995, de 28 de desembre, modificat pel Reial Decret 1.573/1996, de 28 de juny; Reial Decret 777/1998, de 30 d'abril; Reial Decret 989/2000, de 2 de juny (BOE del 22); Reial Decret 1.284/2002, de 5 de desembre (BOE del 20), Orde de la Conselleria de Cultura i Educació d'1 de juliol del 2002 (DOGV del 12), modificada per l'Orde de 26 de juny del 2003 (correcció d'errors en DOGV de 24 de juliol), i altres que hi siguen aplicables.
  
Segona.
  
1. PROFESSORS D'ENSENYAMENT SECUNDARI
  
Els professors pertanyents a este cos podran sol·licitar les places corresponents a les especialitats de què siguen titulars per als centres que figuren en l'annex II de la present resolució i per als tipus de places que s'indiquen en l'annex VI-a).
  
Places de Cultura Clàssica. Tenen esta denominació aquelles places als titulars de les quals se'ls conferix, a l'empara de la disposició addicional desena del Reial Decret 1635/1995, de 6 d'octubre, l'atribució docent corresponent a les especialitats de Llatí i Grec. Estes places podran ser sol·licitades, indistintament, pels professors d'ensenyament secundari titulars d'alguna de les dos especialitats esmentades. El professor que hi accedisca està obligat a impartir tant les matèries atribuïdes a l'especialitat de Grec com a la de Llatí.
  
2. PROFESSORS TÈCNICS DE FORMACIÓ PROFESSIONAL
  
Els professors pertanyents a este cos podran sol·licitar les places corresponents a les especialitats de què siguen titulars, per als centres reflectits en l'annex II, i per als tipus de places que s'indiquen en l'annex VI-b).
  
3. PROFESSORS D'ESCOLES OFICIALS D'IDIOMES
  
Els professors corresponents a este cos, segons les especialitats de què siguen titulars, podran sol·licitar les places dels centres que apareixen en l'annex III i per a les especialitats que figuren en l'annex VI-c).
  
4. CATEDRÀTICS DE MÚSICA I ARTS ESCÈNIQUES
  
Els catedràtics pertanyents a este cos, segons les especialitats de què siguen titulars, podran sol·licitar les places dels centres que apareixen en l'annex IV i per a les especialitats que figuren en l'annex VI-d).
  
5. PROFESSORS DE MÚSICA I ARTS ESCÈNIQUES
  
Els professors pertanyents a este cos, segons les especialitats de què siguen titulars, podran sol·licitar les places dels centres que apareixen en l'annex IV i per a les especialitats que figuren en l'annex VI-e).
  
6. PROFESSORS D'ARTS PLÀSTIQUES I DISSENY
  
Els professors pertanyents a este cos, segons les especialitats de què siguen titulars, podran sol·licitar les places dels centres que apareixen en l'annex V i per a les especialitats que figuren en l'annex VI-f).
  
7. MESTRES DE TALLER D'ARTS PLÀSTIQUES I DISSENY
  
Els professors pertanyents a este cos, segons les especialitats de què siguen titulars, podran sol·licitar les places dels centres que apareixen en l'annex V i per a les especialitats que figuren en l'annex VI-g).
  
Tercera. Publicació de places corresponents als cossos esmentats en els apartats anteriors
  
Les vacants a proveir en la present convocatòria es faran públiques relacionades per centres en el Diari Oficial de la Generalitat Valenciana, prèviament a la resolució provisional de la mencionada convocatòria.
  
Entre les vacants mencionades s'inclouran almenys les que es produïsquen fins al 31 de desembre i seran incrementades amb les que resulten de la resolució del procediment en cada cos, sempre que, en tot cas, la continuïtat del seu funcionament estiga prevista en la planificació educativa.
  
No s'inclouran en el present procediment les possibles vacants que s'originen en virtut dels procediments de provisió que puguen convocar durant este curs les administracions educatives del Ministeri d'Educació i Ciència i de les comunitats autònomes que es troben en el ple exercici de les competències en matèria educativa.
  
Quarta. Participació voluntària
  
Podran participar amb caràcter voluntari en este procediment els funcionaris dependents de la Conselleria de Cultura, Educació i Esport de la Generalitat Valenciana.
  
1. Podran participar voluntàriament a les places oferides en esta convocatòria, dirigint la instància a la Direcció General de Personal Docent de la Conselleria de Cultura, Educació i Esport de la Generalitat Valenciana en els termes indicats en la base novena, els funcionaris que es troben en alguna de les situacions indicades a continuació:
  
a) Els funcionaris que es troben en situació de servici actiu amb destinació definitiva en centres dependents de la Conselleria de Cultura, Educació i Esport, sempre que, de conformitat amb la disposició addicional quinze de la Llei 30/1984, de 2 d'agost, hagen transcorregut, a la finalització del present curs escolar, almenys dos anys des de la presa de possessió de l'última destinació definitiva.
  
b) Els funcionaris en situació de pèrdua provisional de destinació declarada expressament segons l'Orde de la Conselleria de Cultura i Educació d'1 de juliol de 2002 (DOGV del 12), modificada per l'Orde de 26 de juny de 2003 (correcció d'errors en DOGV de 24 de juliol), que romanguen en eixa situació i no hagen obtingut destinació definitiva a través de qualsevol altre procediment de provisió de llocs.
  
c) Els funcionaris que es troben en situació de servicis especials declarada des de centres actualment dependents de la Conselleria de Cultura, Educació i Esport, sempre que, de conformitat amb la disposició addicional quinze de la Llei 30/1984, de 2 d'agost, hagen transcorregut, a la finalització del present curs escolar, almenys dos anys des de la presa de possessió de l'última destinació definitiva.
  
d) Els funcionaris que es troben en situació d'excedència voluntària declarada des de centres actualment dependents de la Conselleria de Cultura, Educació i Esport.
  
Si es tracta dels supòsits d'excedència voluntària per interés particular o per agrupació familiar previstos en els apartats c) i d) de l'article 29.3 de la Llei 30/1984, de mesures per a la reforma de la funció pública, només hi podran participar si en acabar el present curs escolar han transcorregut dos anys des que van passar a esta situació.
  
e) Els funcionaris que es troben en situació de suspensió declarada des de centres actualment dependents de la Conselleria de Cultura, Educació i Esport, sempre que en acabar el present curs escolar haja transcorregut el temps de duració de la sanció disciplinària de suspensió.
  
Als efectes previstos en este apartat s'entendrà com a data d'acabament del curs escolar el 31 d'agost de 2006.
  
2. Els qui vullguen exercir un dret preferent per a l'obtenció de destinació s'hauran d'ajustar al que determina la base sexta d'esta convocatòria.
  
Quinta. Participació forçosa
  
1. Estan obligats a participar en el procediment de provisió, dirigint la instància a la Direcció General de Personal Docent de la Conselleria de Cultura, Educació i Esport en els termes indicats en la base novena, els funcionaris que es troben en alguna de les situacions que s'indiquen a continuació:
  
a) Els funcionaris dels cossos a què es referix esta resolució que, procedents de la situació d'excedència o suspensió de funcions, hagen reingressat al servici actiu i obtingut en virtut del reingrés una destinació amb caràcter provisional en un centre dependent de la Conselleria de Cultura, Educació i Esport de la Generalitat Valenciana amb anterioritat a la data de publicació d'esta convocatòria.
  
Als funcionaris inclosos en el paràgraf anterior, en el cas que no participen en el present procediment o si participen i no sol·liciten suficient nombre de places vacants, se'ls adjudicarà lliurement destinació definitiva en places que puguen ocupar segons les especialitats de què siguen titulars, en un centre dependent de la Conselleria de Cultura, Educació i Esport, a excepció de les excloses de l'assignació forçosa d'acord amb l'apartat 2 d'esta base, que podran ser sol·licitades amb caràcter voluntari.
  
Si no els adjudiquen destinació definitiva romandran en situació de destinació provisional en un centre dependent de la Conselleria de Cultura Educació i Ciència.
  
b) Els funcionaris que es troben en la situació d'excedència forçosa o suspensió de funcions amb pèrdua del lloc de destinació i que complida la sanció no hagen obtingut un reingrés provisional, i hagen sigut declarats en estes situacions des d'un centre dependent en l'actualitat de la Conselleria de Cultura, Educació i Esport.
  
Els funcionaris inclosos en el paràgraf anterior, en cas de no participar en el present concurs o si participen i no sol·liciten tots els centres dependents de la Conselleria de Cultura, Educació i Esport en què correspon impartir ensenyances del seu cos, quan no obtinguen destinació definitiva quedaran en la situació d'excedència voluntària, prevista en l'article 37.1.b) del Text refós de la llei de la funció pública valenciana.
  
c) Els funcionaris adscrits a places en l'exterior i que s'hagen de reincorporar a l'àmbit de gestió de la Conselleria de Cultura, Educació i Esport en el curs 2006/2007, o que s'hagen reincorporat en cursos anteriors i no hagen obtingut encara una destinació definitiva.
  
Els professors que vullguen exercir el dret preferent a la localitat a què es referix l'article 52.2 del Reial Decret 1027/1993, de 25 de juny, hauran de sol·licitar, d'acord amb la base sexta de la present convocatòria, totes les places de la localitat en què van tindre l'última destinació definitiva a què puguen optar en virtut de les especialitats de què siguen titulars, a excepció de les excloses de l'assignació forçosa d'acord amb l'apartat 2 d'esta base, que podran ser sol·licitades amb caràcter voluntari.
  
Als professors que hagen de participar-hi i no ho facen, o que no exercisquen el dret preferent a què es referix el paràgraf anterior i no obtinguen destinació definitiva, se'ls podrà adjudicar d'ofici en places a què puguen optar per les especialitats de què siguen titulars, i en cas de no obtindre destinació quedaran en situació de destinació provisional.
  
d) Els funcionaris que hagen perdut la destinació definitiva, declarats expressament com a suprimits per haver sigut declarat així el lloc que exercien amb caràcter definitiu, segons l'Orde de la Conselleria de Cultura i Educació d'1 de juliol de 2002 (DOGV del 12), modificada per l'Orde de 26 de juny de 2003 (correcció d'errors en DOGV de 24 de juliol).
  
Estos professors podran exercir el dret preferent a localitat i zona, segons l'article 5 de l'orde esmentada, en les condicions que regula la base sexta, apartat 3, de la present convocatòria.
  
Als professors que hagen de participar-hi i no ho facen, o que no exercisquen el dret preferent a què es referix el paràgraf anterior i no sol·liciten suficient nombre de places vacants, i com a conseqüència no obtinguen destinació definitiva, se'ls podrà adjudicar d'ofici en places a què puguen optar per les especialitats de què siguen titulars, i en cas de no obtindre destinació quedaran en situació de destinació provisional.
  
En cas de no obtindre destinació definitiva quedaran en situació de destinació provisional en centres dependents de la Conselleria de Cultura, Educació i Esport.
  
e) Els funcionaris que hagen perdut la destinació definitiva en compliment de sentència o resolució de recurs.
  
Als professors que hagen de participar-hi i no ho facen, o que no exercisquen el dret preferent a què es referix el paràgraf anterior i no sol·liciten suficient nombre de places vacants, i com a conseqüència no obtinguen destinació definitiva, se'ls podrà adjudicar d'ofici en places a què puguen optar per les especialitats de què siguen titulars, i en cas de no obtindre destinació quedaran en situació de destinació provisional.
  
En el cas de no obtindre destinació definitiva quedaran en situació de destinació provisional en centres dependents de la Conselleria de Cultura, Educació i Esport.
  
f) Els professors amb destinació provisional que durant el curs 2005/2006 estiguen prestant servicis en centres dependents de la Conselleria de Cultura, Educació i Esport, inclosos els qui van superar totes les fases del concurs oposició convocat per l'Orde de 4 de maig de 2004 (DOGV de 7.5.2004). Estos funcionaris estan obligats a sol·licitar places de la seua especialitat, i poden a més incloure en les mateixes condicions llocs als quals puguen optar en virtut de les especialitats de què siguen titulars.
  
Als professors inclosos en este apartat que no participen en el procediment de provisió o que no sol·liciten suficient nombre de places vacants, si no obtenen destinació se'ls adjudicarà lliurement destinació definitiva en llocs a què puguen optar per les especialitats de què siguen titulars en centres dependents de la Conselleria de Cultura, Educació i Esport.
  
En cas de no obtindre destinació definitiva quedaran en situació de destinació provisional en centres dependents de la Conselleria de Cultura, Educació i Esport.
  
g) Els funcionaris amb pèrdua de la plaça docent que exercien amb caràcter definitiu que van passar a prestar servicis en altres llocs de l'administració mantenint la situació de servici actiu en el seu cos docent, sempre que hagen cessat i obtingut un destinació docent provisional en centres dependents actualment de la Conselleria de Cultura, Educació i Esport.
  
Als professors que hagen de participar i no ho facen, o que no exercisquen el dret preferent a què es referix el paràgraf anterior i com a conseqüència no obtinguen destinació definitiva, se'ls podrà adjudicar d'ofici en places a què puguen optar per les especialitats de què siguen titulars, i en cas de no obtindre destinació quedaran en situació de destinació provisional.
  
En cas de no obtindre destinació definitiva quedaran en situació de destinació provisional en un centre dependent de la Conselleria de Cultura, Educació i Esport.
  
2. En cap cas s'adjudicaran amb caràcter forçós les places corresponents a l'especialitat de Cultura Clàssica.
  
3. Queden exceptuats de l'obligació de participar en el present procediment de provisió, els funcionaris de carrera del cos de mestres que tinguen destinació definitiva en els actuals servicis psicopedagògics escolars i hagen accedit al cos de professors d'ensenyament secundari per l'especialitat de psicologia i pedagogia, i opten per romandre en el seu actual lloc de treball, en virtut de la disposició addicional primera, del Decret del Govern Valencià 131/1994. L'opció s'haurà de manifestar per escrit ajustat al model que apareix com a annex VII de la present resolució, presentat dins del termini general de presentació d'instàncies establit en esta convocatòria.
  
Sexta. Drets preferents
  
Els professors que s'acullen al dret preferent ho faran constar en la instància, indicant la causa en què basen la seua petició.
  
A l'efecte de sol·licitud de places només es tindran en compte els següents drets preferents:
  
1. Drets preferents a centre
  
1.1. Dret preferent a places de l'especialitat del lloc definitiu anterior dels funcionaris que van canviar d'especialitat en el mateix centre per resultar afectats en el procediment d'adscripció del professorat previst en la disposició transitòria primera de l'Orde de la Conselleria de Cultura i Educació d'1 de juliol de 2002 (DOGV del 12), modificada per l'Orde de 26 de juny de 2003 (correcció d'errors en DOGV de 24 de juliol).
  
D'acord amb l'apartat 3 de la disposició transitòria primera de l'esmentada norma, podran optar amb dret preferent a una plaça vacant de l'especialitat del lloc definitiu que ocupaven en el moment d'iniciar-se el procediment citat.
  
1.2. Dret preferent a places en el centre on tingueren destinació definitiva de la nova especialitat adquirida en virtut del procediment regulat en el Reial Decret 850/1993, de 4 de juny, i en el Reial Decret 334/2004, de 27 de febrer.
  
D'acord amb la disposició addicional tretze del Reial Decret 2112/1998, de 2 d'octubre, els funcionaris que hagen adquirit una nova especialitat i hagen sigut declarats «aptes» en els procediments convocats en 1994 i successius, gaudiran de preferència, per una sola vegada, en ocasió de vacant, per a ser adscrits a places de la nova especialitat adquirida en el centre on tingueren destinació definitiva, sense perjuí del que establix l'apartat 1.1 d'esta base. Per a exercir este dret preferent hauran de consignar en la instància de participació, en primer lloc, el codi del centre i l'especialitat a què corresponga la vacant, i podran consignar a més peticions corresponents a altres places a què puguen optar en virtut de les especialitats de què siguen titulars, si volen participar per elles fora del dret preferent.
  
1.3. Dret preferent a places objecte de desdoblament en el centre on tingueren destinació definitiva per als professors adscrits per l'Orde de 19 de novembre de 1996.
  
Els funcionaris dels cossos de professors d'ensenyament secundari i professors tècnics de formació professional que van ser adscrits en virtut de l'Orde de 19 de novembre de 1996, de la Conselleria de Cultura, Educació i Ciència, i que foren titulars d'una especialitat objecte de desdoblament, tindran dret preferent per una sola vegada a obtindre destinació en el centre a què van ser adscrits en la resta d'especialitats en què es va desdoblar l'especialitat antiga. Si volen exercir este dret hauran de consignar en la instància de participació, en primer lloc, el codi del centre i l'especialitat o especialitats a què corresponga la vacant. Igualment, podran incloure a continuació altres peticions corresponents a places d'altres centres a què puguen optar en virtut de les especialitats que siguen titulars, si volen participar per elles fora del dret preferent.
  
1.4. Dret preferent a places objecte de desdoblament en el centre on tingueren destinació definitiva per als professors adscrits per l'Orde de 18 de desembre de 2001.
  
Els funcionaris del cos de professors de música i arts escèniques que van ser adscrits en virtut de l'Orde de 18 de desembre de 2001, de la Conselleria de Cultura i Educació, i que foren titulars d'una especialitat objecte de desdoblament, tindran dret preferent per una sola vegada a obtindre destinació en el conservatori a què van ser adscrits en la resta d'especialitats en què es va desdoblar l'especialitat antiga.
  
Per a exercir este dret preferent, hauran de consignar en la instància de participació, en primer lloc, el codi del centre i l'especialitat a què corresponga la vacant, i podran consignar a més peticions corresponents a altres places a què puguen optar en virtut de les especialitats de què siguen titulars, si volen optar a elles fora del dret preferent.
  
2. Drets preferents a la localitat
  
2.1. Drets preferents a localitat previstos en el Reial Decret 1.027/1993, de 25 de juny, pel qual es regula l'acció educativa en l'exterior, i pel Decret 70/1989, de 15 de maig, i disposició addicional quinta del Reial Decret 2.112/1998, de 2 d'octubre, sobre regulació del personal docent en llocs de l'administració educativa. Els funcionaris que gaudisquen de tal dret podran fer-ne ús per a la localitat on van tindre l'última destinació definitiva en el cos.
  
2.2. Dret preferent previst en l'article 29.4 de la Llei 30/1984, de 2 d'agost, en la redacció donada per la Llei 39/1999, de 5 de novembre, per als funcionaris que es troben en el 2n i 3r any del període d'excedència per a l'atenció de fills i vullguen reingressar al servici actiu.
  
2.3. Perquè el dret preferent tinga efectivitat, els sol·licitants estan obligats a consignar en la instància de participació, en primer lloc, totes les places de la localitat en què aspiren a exercir el dret, relacionades per orde de preferència corresponents a les especialitats a què puguen optar. En el cas que s'ometen alguns dels centres de la localitat on vullguen exercir-lo, l'administració, lliurement, omplirà els centres restants de la dita localitat.
  
Podran incloure a continuació altres peticions corresponents a places a què puguen optar en virtut de les especialitats de què siguen titulars, si volen participar per elles fora del dret preferent.
  
3. Drets preferents a localitat i zona
  
3.1 D'acord amb l'Orde d'1 de juliol de 2002, de la Conselleria de Cultura i Educació, modificada per l'Orde de 26 de juny de 2003 (correcció d'errors en DOGV de 24 de juliol), per la qual es regula l'adscripció i els desplaçaments per modificació de les plantilles docents dels cossos de professors d'ensenyament secundari, professors tècnics de formació professional i dels cossos que impartixen ensenyances de règim especial, els professors que hagen perdut la destinació definitiva i hagen sigut declarats expressament en situació de suprimit, gaudiran mentre es mantinga esta circumstància de dret preferent davant altres aspirants per a obtindre un altre lloc en qualsevol centre de la mateixa localitat i la zona on radique el centre de procedència, sempre que tinguen els requisits exigits per a l'exercici.
  
Podran exercir també este dret els funcionaris amb la condició de suprimits per tancament definitiu del centre en què tingueren la destinació definitiva, així com els qui tinguen la condició de suprimits per execució de sentència o recurs administratiu, a què es referix la base quinta, apartat 1, d) de la present resolució.
  
Este dret es podrà exercir només a la localitat de l'última destinació o, alternativament, a la localitat i la zona.
  
3.2 En el dos casos, perquè el dret preferent tinga efectivitat, els sol·licitants estan obligats a consignar en la instància de participació, en primer lloc, totes les places de la localitat on radique l'última destinació definitiva, relacionades per orde de preferència corresponents a les especialitats a què puguen optar. En cas que s'ometen alguns dels centres de la localitat on vullguen exercir-lo, l'administració, lliurement, omplirà els restants centres de la localitat.
  
Opcionalment, en el cas de no obtindre destinació en la localitat, també el podran exercir en tots i cada un dels centres radicats en la zona on es trobe adscrit el centre de procedència, segons l'orde i després dels de la localitat que es detallen en la instància. En cas que s'ometen alguns dels centres de la zona on vullguen exercir el dret preferent, l'administració lliurement omplirà els centres restants.
  
Podran incloure a continuació altres peticions corresponents a places a què puguen optar en virtut de les especialitats de què siguen titulars, si volen participar per elles fora del dret preferent.
  
Sèptima
  
Els professors titulars de les especialitats de Llengua i Literatura Catalana i Valenciana, podran optar a les places vacants corresponents al cos d'ensenyament secundari existents a la Comunitat Valenciana en les mateixes condicions establides en les bases segona i quarta de la present convocatòria.
  
Octava
  
Els participants que obtinguen destinació en centres d'esta Comunitat estaran obligats a adquirir el nivell de coneixement que els possibilite la comunicació oral i escrita del valencià.
  
Novena. Forma de participació
  
1. Encara que participen per més d'una especialitat o tipus de plaça, els interessats presentaran una única instància, i per a la demostració dels mèrits presentaran simultàniament els documents ressenyats en el barem publicat com a annex I de la present resolució, en cada un dels quals caldrà fer constar nom i cognoms, especialitat i cos.
  
Encara que s'opte a places de diferents especialitats només es podrà obtindre una única destinació.
  
En el moment de presentació de la instància de participació els mèrits al·legats hauran de ser justificats documentalment, segons determina el barem, consignant les dades a què es referix el primer paràgraf d'esta base.
  
Els mèrits al·legats i no justificats documentalment o els documents que no tinguen les dades ressenyades anteriorment no seran tinguts en compte.
  
Totes les fotocòpies hauran d'anar acompanyades de les diligències de compulsa o confrontació, segons la Circular 5/99, de 14 de juny, de la Secretaria General de la Conselleria de Cultura, Educació i Ciència, sobre compulsa o confrontació de documents en els Centres docents, i la Circular 3/99, de 25 de maig, de la Secretaria General de la Conselleria de Cultura, Educació i Ciència, sobre compulsa o confrontació de documents.
  
L'administració podrà requerir als interessats en qualsevol moment que justifiquen els mèrits sobre els quals es plantegen dubtes o reclamacions.
  
2. A fi de reduir i simplificar els tràmits administratius que han de realitzar els participants, els qui hagen participat en el concurs de trasllats convocat en el curs 2004/2005, Resolució de 18 d'octubre de 2004 (DOGV del 3 de novembre), no hauran d'acreditar novament cap dels mèrits llavors al·legats i justificats. Estos participants hauran d'aportar, únicament, la documentació dels mèrits no al·legats o no justificats degudament o, si és el cas, la documentació corresponent als mèrits perfeccionats amb posterioritat a la data d'acabament del termini de presentació d'instàncies del mencionat concurs.
  
a) Els participants podran optar per fer valdre en el present procediment la valoració que van obtindre, manifestant-ho expressament en l'imprés de l'annex I-c), en què únicament relacionaran els mèrits ara al·legats i aportats.
  
b) Els participants que no realitzen l'opció anterior podran optar per la valoració dels seus mèrits segons els documents acreditatius llavors al·legats i no retirats, i hauran de manifestar-ho expressament en l'imprés de l'annex I-c), en què relacionaran únicament els nous mèrits al·legats i aportats. A estos participants els avaluaran novament tots els mèrits.
  
En els dos casos no caldrà justificar els nous mèrits referits a l'apartat 1.2 de l'annex I-a) i 1.1 de l'annex I-b), antiguitat, del barem de mèrits.
  
3. Els funcionaris que no van participar en el concurs citat hauran d'aportar tota la documentació justificativa per a la valoració dels mèrits a què fa referència el barem que figura en l'annex I de la present resolució.
  
4. A fi de simplificar els tràmits administratius que han de realitzar els participants en els concursos de trasllats, la documentació presentada pels participants en la present convocatòria, així com la valoració que els corresponga, serà registrada informàticament perquè en futures convocatòries no s'haja de tornar a presentar i no calga tornar baremar-la.
  
Deu
  
Les instàncies i la documentació a què es referix la base anterior es podran presentar:
  
a) En les direccions territorials de Cultura, Educació i Esport de la Generalitat Valenciana.
  
b) En qualsevol de les dependències que indica l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
En cas que s'opte per presentar la sol·licitud en una oficina de correus, es farà en sobre obert perquè la instància siga datada i segellada pel funcionari de correus abans de ser certificada.
  
Onze
  
El termini de presentació de sol·licituds i documents serà del 24 d'octubre de 2005 al 14 de novembre de 2005, ambdós inclusivament.
  
Una vegada conclòs el termini de presentació d'instàncies, no s'admetrà cap modificació en les peticions formulades. No obstant, s'admetrà renúncia a participar en el procediment de provisió de llocs, amb caràcter voluntari, amb anterioritat a la finalització del termini de presentació d'instàncies, i es podran formular noves renúncies en el termini establit per a les reclamacions a la llista provisional en la base quinze, entenent que la renúncia afecta totes les peticions i especialitats consignades en la instància de participació.
  
Dotze
  
Els firmants hauran de manifestar en les instàncies de manera expressa que reunixen els requisits exigits en la convocatòria, consignant els codis dels centres o localitats i el tipus de places que sol·liciten per orde de preferència i que figuren en els annexos de la present resolució.
  
Les peticions es poden fer al centre concret o a la localitat, les dos modalitats són compatibles. En este últim cas s'adjudicarà el primer centre de la localitat amb vacant o resulta en el mateix orde en què apareixen en els annexos II a V.
  
No obstant això, a fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat i tipus de plaça, entenent en este cas que sol·liciten tots els centres de la localitat de què es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en eixe annex.
  
Si dels centres d'una localitat se'n vol sol·licitar algun o alguns prioritàriament, es podran consignar com a peticions individualitzades per orde de preferència i a continuació consignar el codi corresponent a la localitat i tipus de plaça, entenent incorporats a les seues peticions la resta de centres en el mateix orde en què apareixen publicats en l'annex corresponent de la convocatòria
  
En cas de disparitat entre el codi del centre i el de la província, caldrà ajustar-se exclusivament al número de codi del centre, sense possibilitat de cap revisió ulterior. Qualsevol error en el número de codi determinarà que s'anul·le la petició corresponent a tal codi si no correspon a cap centre, localitat o especialitat existent, o que s'obtinga destinació en un centre o localitat no desitjada que corresponga al codi en qüestió.
  
Qualsevol dada omesa o consignada erròniament per l'interessat no podrà ser invocada per este a efectes de futures reclamacions, ni considerar per tal motiu lesionats els seus interessos i drets.
  
Quan els codis resulten il·legibles, estiguen incomplets o no es col·loquen les dades en la casella corresponent, es consideraran no inclosos en la petició, i el participant perdrà tot dret a ells.
  
Tretze
  
Els procediments de provisió es resoldran segons el barem de mèrits establit en l'annex I-a) de la present resolució per als cossos de professors d'ensenyament secundari, professors tècnics de formació professional, professors d'escoles oficials d'idiomes, professors i mestres de taller d'arts plàstiques i disseny, i en l'annex I-b) per als cossos de catedràtics i professors de música i arts escèniques.
  
L'adjudicació de les places es farà, en tot cas, d'acord amb les peticions i mèrits dels participants.
  
Per a l'avaluació dels mèrits al·legats pels interessats pel que fa als apartats 2.1 d'ambdós barems de mèrits i l'1.3 de l'annex I-b), la Direcció General de Personal Docent nomenarà les comissions dictaminadores oportunes en els cossos participants en el procediment.
  
Els membres de les comissions estaran subjectes a les causes d'abstenció i recusació establides en els articles 28 i 29 de la Llei de règim jurídic de les administracions públiques i del procediment administratiu comú. L'assignació de la puntuació que correspon als participants pels restants apartats del barem de mèrits es portarà a efecte per les unitats de personal de les direccions territorials de Cultura, Educació i Esport.
  
Catorze
  
Una vegada valorades les instàncies presentades per les unitats de personal de les direccions territorials de Cultura, Educació i Esport, i incorporades les puntuacions de les comissions dictaminadores, es publicaran les relacions següents:
  
a) Relació dels participants que exercixen dret preferent, amb expressió de la valoració que els correspon segons els apartats del barem.
  
b) Relació dels participants en el procediment de provisió, amb expressió de la puntuació que els correspon per cada un dels apartats i subapartats del barem.
  
c) Relació de participants exclosos.
  
Contra estes relacions es donarà un termini de set dies hàbils per a reclamacions. Acabat el termini, les direccions territorials exposaran en el tauler d'anuncis les relacions amb les rectificacions corresponents. Contra esta exposició no és possible cap reclamació i caldrà esperar que la Direcció General de Personal Docent faça pública la resolució provisional de les convocatòries i establisca el corresponent termini de reclamacions.
  
Sense perjuí del que s'ha disposat respecte als drets preferents arreplegats en la base sexta d'esta convocatòria, en el cas que es produïren empats en el total de les puntuacions, es resoldran atenent successivament la major puntuació en cada un dels apartats del barem, segons l'orde en què hi apareixen. Si persistix l'empat caldrà ajustar-se a la puntuació obtinguda en els distints subapartats per l'orde igualment en què apareixen en el barem. En ambdós casos, la puntuació que es prenga en consideració en cada apartat no podrà excedir la puntuació màxima establida per a cada un d'ells en el barem, ni, en el supòsit dels subapartats, el que corresponga com a màxim a l'apartat en què es troben inclosos. Quan aplicant estos criteris algun o alguns dels subapartats arribe a la màxima puntuació atorgada a l'apartat a què pertany, no es prendran en consideració les puntuacions de la resta de subapartats. Si cal, s'utilitzarà successivament com a últim criteri de desempat l'any en què es va convocar el procediment selectiu a través del qual es va ingressar en el cos i la puntuació amb què va resultar seleccionat.
  
Quinze
  
Els participants podran presentar reclamacions a les resolucions provisionals en el termini de set dies hàbils a partir de l'exposició davant de la Direcció General de Personal Docent.
  
Així mateix podran presentar renúncia total a la participació en el procediment de provisió en el mateix termini, en les condicions establides en la base onze d'esta convocatòria.
  
Setze
  
1. Considerades les reclamacions i renúncies a què es referix la base anterior, es dictarà la resolució per la qual s'aproven les adjudicacions definitives d'estos procediments de provisió. La resolució es publicarà en el Diari Oficial de la Generalitat Valenciana. Les places obtingudes en la resolució definitiva seran irrenunciables.
  
Només es podrà obtindre una única destinació en cada cos, encara que es participe a diferents tipus de places.
  
2. Els funcionaris que per mitjà de les convocatòries realitzades a l'empara d'esta resolució obtinguen destinació definitiva percebran les retribucions d'acord amb les normes retributives corresponents a l'àmbit en què obtenen destinació.
  
Dèsset
  
Els professors excedents que reingressen al servici actiu com a conseqüència del procediment de provisió, presentaran davant de la Direcció Territorial de Cultura, Educació i Esport de què depenga el centre obtingut, declaració jurada o promesa de no trobar-se separat per mitjà d'expedient disciplinari de cap cos o escala de l'administració de l'estat, de les comunitats autònomes o de la local, ni estar inhabilitat per a l'exercici de les funcions públiques.
  
Díhuit
  
La data d'efectes de la resolució de la convocatòria serà l'1 de setembre de 2006.
  
No obstant això, els professors que hagen obtingut destinació en este procediment hauran de romandre en els seus centres d'origen, quan així s'establisca per la Direcció Territorial de Cultura, Educació i Esport de la Conselleria o administració educativa de què depenguen, fins que concloguen les activitats imprescindibles previstes per a la finalització del curs.
  
Dènou
  
Contra la present resolució, que d'acord amb l'article 109 de la Llei 30/1992, de 26 de novembre, segons redacció de la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, de Govern Valencià, i la disposició addicional quinze de la Llei 6/1997, de 14 d'abril, posa fi a la via administrativa, es podrà interposar recurs potestatiu de reposició davant la Direcció General de Personal Docent en el termini d'un mes des de l'endemà de la publicació o interposar directament recurs contenciós administratiu davant el jutjat contenciós administratiu de València en el termini de dos mesos des de l'endemà de la publicació.
  
València, 17 d'octubre de 2005.- El director general de Personal Docent: José Antonio Rovira Jover.
  
Annex I-a)
  
BAREM DE PRIORITATS EN L'ADJUDICACIÓ DE DESTINACIÓ EN ELS COSSOS DE PROFESSORS D'ENSENYAMENT SECUNDARI, PROFESSORS TÈCNICS DE FORMACIÓ PROFESSIONAL, PROFESSORS D'ESCOLES OFICIALS D'IDIOMES, PROFESSORS I MESTRES DE TALLER D'ARTS PLÀSTIQUES I DISSENY.
  
MÈRITS EXPRESSAMENT INDICATS EN LA DISPOSICIÓ ADDICIONAL OCTAVA 3 DE LA LOCE
  
1.1. CONDICIÓ DE CATEDRÀTIC
  
1.1.1. Per tindre adquirida la condició de catedràtic: 6 punts.
  
Documentació justificativa: títol administratiu o credencial o, si és el cas, el butlletí o diari oficial en què aparega el nomenament.
  
1.1.2. Per cada any d'antiguitat en la condició de catedràtic: 0,50 punts.
  
A este efecte l'antiguitat en la condició de catedràtic, amb anterioritat a l'entrada en vigor de la LOGSE, serà la que corresponga als servicis efectivament prestats en els cossos de catedràtics i de professors de terme d'escoles d'arts aplicades i oficis artístics.
  
Les fraccions d'any es computaran a raó de 0,04 punts per mes complet.
  
Documentació justificativa: títol administratiu o credencial amb diligències de les distintes possessions i cessaments que haja tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.2. ANTIGUITAT (veg. nota primera)
  
1.2.1. Per cada any de servicis efectius prestats en la situació de servici actiu com a funcionari de carrera en el cos a què corresponga la vacant :2 punts.
  
Les fraccions d'any es computaran a raó de 0,16 punts per mes complet.
  
Documentació justificativa: títol administratiu o credencial amb diligències de les distintes possessions i cessaments que haja tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.2.2. Per cada any de servicis efectius com a funcionari de carrera en altres cossos o escales docents a què es referix la LOGSE del mateix o superior grup: 1,50 punts.
  
Les fraccions d'any es computaran a raó de 0,12 punts per mes complet.
  
Documentació justificativa: títol administratiu o credencial amb diligències de les distintes possessions i cessaments que haja tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.2.3. Per cada any de servicis efectius com a funcionari de carrera en altres cossos o escales docents a què es referix la LOGSE de grup inferior: 0,75 punts.
  
Les fraccions d'any es computaran a raó de 0,06 punts per mes complet.
  
Documentació justificativa: títol administratiu o credencial amb diligències de les distintes possessions i cessaments que haja tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.2.4. Per cada any consecutiu com a funcionari amb destinació definitiva en la mateixa plaça del centre des del qual es participa o en el lloc a què s'estiga adscrit en l'estranger, en la funció inspectora a l'empara de la disposició addicional quinze de la Llei de mesures per a la reforma de la funció pública, o en altres llocs, servicis d'investigació o suport a la docència, dependents de l'administració educativa sempre que estes situacions d'adscripció impliquen pèrdua de la destinació docent. En els supòsits d'adscripció el temps que transcorre des de la finalització fins a la participació en este procediment de provisió serà valorat per l'apartat 1.2.5 (veg. nota segona).
  
Valoració:
  
Pel primer i segon any: 2 punts per any.
  
Pel tercer any: 3 punts.
  
Pel quart i quint any: 4 punts per any.
  
Pel sext any: 5 punts.
  
Pel sèptim i octau any: 4 punts per any.
  
Pel nové any: 3 punts.
  
Pel desé i següents: 2 punts per any.
  
Són únicament computables per este apartat els servicis prestats com a funcionari de carrera en el cos pel qual participa.
  
Documentació justificativa: títol administratiu amb diligència de possessió en el centre des del qual participa.
  
Per als funcionaris obligats a participar-hi per haver perdut la destinació definitiva en compliment de sentència o resolució de recurs, per provindre de la situació d'excedència forçosa o, si és el cas, per haver sigut declarats suprimits segons l'Orde d'1 de juliol de 2002, de la Conselleria de Cultura i Educació, modificada per l'Orde de 26 de juny de 2003 (correcció d'errors en DOGV de 24 de juliol de 2003), per supressió expressa amb caràcter definitiu de la plaça, en els termes en què s'establisquen en cada convocatòria, o per haver sigut desplaçats dels seus centres en els termes que igualment establisca cada convocatòria, es considerarà com a plaça des de la qual participen, per a determinar els servicis a què es referix este apartat, l'última servida amb caràcter definitiu a què s'acumularan, si és el cas, els prestats provisionalment, amb posterioritat, en qualsevol plaça. Tindran dret, a més, a acumular a la plaça de procedència els servicis prestats amb caràcter definitiu en la plaça immediatament anterior a aquella que els va ser suprimida. En el cas de professors afectats per supressions consecutives de places, esta acumulació comprendrà els servicis prestats amb caràcter definitiu en les places que, successivament, els van ser suprimides.
  
En cas que el professor afectat no haja exercit una altra destinació definitiva, tindrà dret que se li acumule, a l'efecte assenyalat, la puntuació següent: 1 punt per cada any de destinació provisional.
  
Igualment, els anteriors criteris s'aplicaran als funcionaris que participen des de la destinació adjudicada, en compliment de sanció disciplinària de trasllat amb canvi de residència.
  
Els funcionaris que es troben prestant servicis en la primera destinació definitiva obtinguda després d'haver sigut declarats suprimits en la plaça de què eren titulars tindran dret que es consideren com a prestats en el centre des del qual participen els servicis que acrediten en el centre en què se'ls va suprimir la plaça i, si és el cas, els prestats amb caràcter provisional amb posterioritat a la supressió. Este mateix criteri s'aplicarà als qui es troben prestant servicis en la primera destinació definitiva obtinguda després d'haver perdut la seua destinació per compliment de sentència o resolució de recurs, o per provindre de la situació d'excedència forçosa.
  
1.2.5. Els funcionaris de carrera en expectativa de destinació i els qui participant per primera vegada amb caràcter voluntari opten en la sol·licitud per la puntuació corresponent a este subapartat en substitució de la corresponent al subapartat 1.2.4, en la forma que s'especifica en la nota tercera d'este barem (veg. nota tercera). Per cada any de servici: 1 punt.
  
Documentació justificativa: títol administratiu amb diligències de les distintes possessions i cessaments que hagen tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.2.6. Quan la plaça amb caràcter definitiu des de la qual es participa tinga la qualificació expressa, per part de l'administració de què depenga, com d'especial dificultat, s'afegirà a la puntuació del subapartat 1.2.4 la següent puntuació a comptar del moment de la declaració:
  
Pel primer i segon any: 1,00 punt per any.
  
Pel tercer any: 1,50 punts.
  
Pel quart i quint any: 2,00 punts per any.
  
Pel sext any: 2,00 punts.
  
Pel sèptim i octau any: 2,00 punts per any.
  
Pel nové any: 1,50 punts.
  
Pel desé i següents: 1,00 punt per any.
  
Documentació justificativa: certificació expedida per l'administració educativa competent acreditativa que la plaça des de la qual es participa està qualificada d'especial dificultat.
  
1.3. MÈRITS ACADÈMICS (màxim 10 punts)
  
Únicament es tindran en compte a efecte de valoració els títols amb validesa oficial en l'estat espanyol.
  
1.3.1. Doctorat i premis extraordinaris.
  
Per haver obtingut el títol de doctor en la titulació al·legada per a l'ingrés en el cos des del qual es participa: 5 punts.
  
Documentació justificativa: títol o certificació de l'abonament dels drets d'expedició d'acord amb el que preveu l'Orde Ministerial de 8 de juliol de 1988 (Boletín Oficial del Estado del 13).
  
Per premi extraordinari en el doctorat de la titulació al·legada per a l'ingrés en el cos des del qual es participa: 1 punt.
  
Documentació justificativa: document justificatiu.
  
Per premi extraordinari en la titulació al·legada per a l'ingrés en el cos des del qual es participa: 0,50 punts.
  
Documentació justificativa: document justificatiu.
  
Pel títol de doctor en altres llicenciatures: 3 punts.
  
Documentació justificativa: document justificatiu.
  
Per premi extraordinari en un altre doctorat: 0,50 punts.
  
Documentació justificativa: document justificatiu.
  
Per premi extraordinari en altres llicenciatures: 0,25 punts.
  
Documentació justificativa: document justificatiu.
  
1.3.2. Altres titulacions universitàries. La possessió de titulacions que figuren en el catàleg oficial de títols universitaris, es valoraran de la forma següent.
  
Titulacions de primer cicle: per la segona i restants diplomatures, enginyeries tècniques, arquitectura tècnica o títols declarats, a tots els efectes, legalment equivalents i pels estudis corresponents al primer cicle de la llicenciatura, arquitectura o enginyeria: 3 punts.
  
En cap cas serà valorable el primer títol o estudis d'esta naturalesa que posseïsca el candidat.
  
Documentació justificativa: títols que es posseïsquen i de l'al·legada per a l'ingrés en el cos o el certificat de l'abonament dels drets d'expedició, d'acord amb el que preveu l'OM de 8 de juliol de 1988 (BOE del 13). En el cas d'estudis corresponents als primers cicles, certificacions acadèmiques en què se n'acredite la superació.
  
Titulacions de segon cicle: pels estudis corresponents al segon cicle de llicenciatures, enginyeries, arquitectures o títols declarats, a tots els efectes, legalment equivalents: 3 punts.
  
En el cas de funcionaris pertanyents a cossos docents del grup A no serà valorable en cap cas el primer títol o estudis d'esta naturalesa que posseïsca el candidat.
  
Documentació justificativa: títols que es posseïsquen i de l'al·legada per a l'ingrés en el cos o el certificat de l'abonament dels drets d'expedició, d'acord amb el que preveu l'OM de 8 de juliol de 1988 (BOE del 13). En el cas d'estudis corresponents als primers cicles, certificacions acadèmiques en què se n'acredite la superació.
  
1.3.3. Titulacions d'ensenyances de règim especial.
  
Les titulacions de les ensenyances de règim especial atorgades per les escoles oficials d'idiomes i conservatoris de música o dansa, es valoraran de la forma següent:
  
Música i Dansa:
  
- Grau mitjà: 1 punt.
  
Escoles Oficials d'Idiomes:
  
- Cicle elemental: 1 punt.
  
- Cicle superior: 1 punt.
  
La possessió del certificat d'aptitud de l'escola oficial d'idiomes engloba els dos cicles.
  
Documentació justificativa: títols que es posseïsquen o certificació acreditativa d'haver realitzat els estudis conduents a la seua obtenció.
  
1.4. FORMACIÓ I PERFECCIONAMENT (màxim 5 punts)
  
1.4.1 Per cursos superats que tinguen com a objecte el perfeccionament dels aspectes científics i didàctics de l'especialitat corresponents a les places a què opte el participant, o relacionats amb l'organització escolar o amb les noves tecnologies aplicades a l'educació, organitzats pel Ministeri d'Educació, Cultura i Esport, per les administracions educatives de les comunitats autònomes, per institucions sense ànim de lucre que hagen sigut homologats o reconeguts per les citades administracions, així com els organitzats per les universitats: fins a 4 punts.
  
Es puntuaran 0,10 punts per cada 10 hores de cursos superats acreditats. A este efecte se sumaran les hores de tots els cursos, i no puntuarà la resta del nombre d'hores inferiors a 10. Quan els cursos vagen expressats en crèdits s'entendrà que cada crèdit equival a 10 hores.
  
Documentació justificativa: certificat en què conste de forma expressa el nombre d'hores de duració del curs. En el cas dels organitzats per institucions sense ànim de lucre, caldrà acreditar-ne fefaentment el reconeixement o homologació.
  
1.4.2 Per altres activitats de formació i perfeccionament en matèria educativa inclosa la impartició de cursos: fins a 1 punt.
  
Documentació justificativa: certificació.
  
1.4.3. Per cada especialitat de què siga titular corresponent al cos pel qual es participa diferent de la d'ingrés, adquirida a través del procediment d'adquisició de noves especialitats previst en els reials decrets 850/1993, de 4 de juny (BOE del 30) i 334/2004, de 27de febrer (BOE del 28): 1 punt.
  
Documentació justificativa: credencial d'adquisició de la nova especialitat.
  
II. ALTRES MÈRITS (màxim 18 punts)
  
2.1. PUBLICACIONS (fins a 5 punts)
  
2.1.1. Per publicacions de caràcter didàctic sobre disciplines objecte del procediment de provisió o directament relacionades amb els aspectes generals o transversals del currículum o amb l'organització escolar: fins a 2,5 punts.
  
Les publicacions que estiguen obligades a consignar l'ISBN segons el Decret 2984/1972, de 2 novembre, i no en tinguen, no seran valorades.
  
Documentació justificativa: els exemplars corresponents.
  
2.1.2. Per publicacions de caràcter científic i projectes i innovacions tècniques sobre les disciplines objecte del procediment de provisió: fins a 2,5 punts.
  
Les publicacions que estiguen obligades a consignar l'ISBN segons el Decret 2984/1972, de 2 novembre, i no en tinguen, no seran valorades.
  
Documentació justificativa: els exemplars corresponents.
  
Els mèrits aportats d'acord amb estos dos apartats només es podran puntuar per un d'ells.
  
2.1.3. Mèrits artístics (fins a 2,5 punts)
  
Per premis en exposicions o en concursos d'àmbit autonòmic, nacional o internacional.
  
Per composicions estrenades com a autor, publicacions, concerts com a solista o gravacions amb depòsit legal, per premis en certàmens o en concursos d'àmbit autonòmic, nacional o internacional.
  
Documentació justificativa: programes, crítiques, exemplars i, si és el cas, acreditació d'haver obtingut els premis corresponents.
  
2.2. VALORACIÓ PER TREBALLS DESENVOLUPATS (veg. nota quarta) (fins a 10 punts)
  
2.2.1. Per cada any com a director en centres públics a què corresponguen les vacants oferides: 3 punts.
  
Documentació justificativa: nomenament amb diligència de possessió i cessament o, si és el cas, certificació en què conste que este curs es continua en el càrrec.
  
Per cada any com a director en centres de professors i recursos o institucions anàlogues establides per les comunitats autònomes en l'exercici de les seues competències en matèria educativa com a funcionari de carrera del cos pel qual participen: 3 punts.
  
Les fraccions d'any es computaran a raó de 0,25 punts per mes complet.
  
Documentació justificativa: nomenament amb diligència de possessió i cessament o, si és el cas, certificació en què conste que este curs es continua en el càrrec.
  
2.2.2. Per cada any com vicedirector, subdirector, secretari o cap d'estudis i assimilats de centres públics a què corresponguen les vacants oferides: 2 punts.
  
Les fraccions d'any es computaran a raó de 0,16 punts per mes complet.
  
Documentació justificativa: nomenament amb diligència de possessió i cessament o, si és el cas, certificació en què conste que este curs es continua en el càrrec.
  
2.2.3. Per cada any en altres càrrecs directius de centres públics a què corresponguen les vacants oferides (veg. nota sexta del barem): 1 punt.
  
Les fraccions d'any es computaran a raó de 0,08 punts per mes complet.
  
Documentació justificativa: document justificatiu del nomenament amb expressió de la duració real del càrrec o, si és el cas, certificació en què conste que este curs es continua en el càrrec.
  
2.2.4. Per cada any com a cap de seminari, departament o divisió de centres públics d'ensenyament secundari, batxillerat, adults, formació professional, artístiques i idiomes, assessor de formació permanent, o director d'un equip d'orientació educativa i psicopedagògica: 0,50 punts.
  
Les fraccions d'any es computaran a raó de 0,04 punts per mes complet.
  
Documentació justificativa: document justificatiu del nomenament amb expressió de la duració real del càrrec o, si és el cas, certificació en què conste que este curs es continua en el càrrec.
  
2.2.5. Per cada any de servicis exercint llocs en l'administració educativa de nivell de complement de destinació igual o superior a l'assignat al cos pel qual es participa: 1,50 punts.
  
Les fraccions d'any es computaran a raó de 0,12 punts per mes complet.
  
Documentació justificativa: document justificatiu del nomenament amb diligències de possessió i cessament o, si és el cas, certificació que continua en el lloc.
  
2.3. CONEIXEMENT DEL VALENCIÀ
  
Certificat de Capacitació: 3 punts.
  
Documentació justificativa: document justificatiu. Això no obstant, s'incorporarà d'ofici quan la possessió del certificat conste en els registres de la Direcció General d'Ensenyament.
  
NOTES
  
Primera
  
VALORACIÓ DE L'ANTIGUITAT
  
1. Als efectes dels apartats 1.2.1, 1.2.4 i 1.2.5, es valoraran com a any tots aquells servicis que es corresponguen amb servicis efectius prestats des de la data d'inici del curs acadèmic fins a la data d'acabament.
  
2. Els servicis al·ludits en els apartats 1.2.2 i 1.2.3 no seran tinguts en compte en els anys en què foren simultanis entre si o amb els servicis dels apartats 1.2.1, 1.2.4 o 1.2.5.
  
3. Als efectes dels apartats 1.2.1 i 1.2.4 seran computats els servicis que s'hagueren prestat en situació de servicis especials, expressament declarats com a tals en els apartats previstos en l'article 29.2 de la Llei 30/1984, de 2 d'agost, així com les situacions d'idèntica naturalesa establida per disposicions anteriors a la Llei 30/1984, de 2 d'agost. Igualment serà computat, a este efecte, el primer any d'excedència per atenció de familiars declarada d'acord amb la Llei 39/1999, de 5 de novembre.
  
Segona
  
CENTRE DES DEL QUAL SE SOL·LICITA PARTICIPAR EN EL PROCEDIMENT DE PROVISIÓ
  
A efecte de l'apartat 1.2.4 del barem, es considera com a centre des del qual se sol·licita participar en el procediment de provisió, aquell a la plantilla del qual pertanga l'aspirant amb destinació definitiva, o en què estiga adscrit, sempre que esta situació implique pèrdua de la seua destinació docent. Únicament seran computables per este apartat els servicis prestats com a funcionari de carrera en el cos a què corresponga la vacant. Queden exceptuats del que disposa el paràgraf anterior els funcionaris obligats a participar per haver perdut la destinació definitiva en compliment de sentència o resolució de recurs, per provindre d'excedència forçosa o per supressió del lloc de treball en els termes establits en la convocatòria. A estos funcionaris se'ls aplicarà el que disposa a este efecte l'apartat 1.2.4 del barem.
  
Tercera
  
FUNCIONARIS DE CARRERA QUE PARTICIPEN PER PRIMERA VEGADA AMB CARÀCTER VOLUNTARI
  
Els funcionaris de carrera que participen per primera vegada amb caràcter voluntari podran optar, indicant-ho en la instància de participació, per la puntuació corresponent a l'apartat 1.2.4 d'este barem o per l'apartat 1.2.5.
  
En cas d'exercir l'opció per l'apartat 1.2.5, se'ls puntuarà per este apartat, a més dels anys de servicis prestats com a funcionari de carrera en expectativa de destinació, els que hagen prestat en el centre des del qual participen amb una destinació definitiva.
  
En cas de no manifestar cap opció en la instància de participació, s'entendrà que opten per la puntuació corresponent a l'apartat 1.2.4 d'este barem.
  
Quarta
  
VALORACIÓ DEL TREBALL REALITZAT
  
1. Pels apartats 2.2.1, 2.2.2, 2.2.3, 2.2.4 i 2.2.5 només es valorarà l'exercici com a funcionari de carrera.
  
2. La valoració del treball realitzat quan es referisca a centres d'adults només es valorarà quan en els centres s'hagen impartit les mateixes ensenyances que s'impartixen en els centres a què es referix este apartat.
  
3. A l'efecte previst en els apartats 2.2.1, 2.2.2 i 2.2.3 del barem de mèrits, es consideraran centres públics assimilats als centres públics d'ensenyament secundari els següents:
  
- instituts de batxillerat
  
- instituts de formació professional
  
- centres d'adults, sempre que impartisquen les mateixes ensenyances que en els centres a què es referixen estos apartats
  
- centres d'ensenyances integrades.
  
4. Als efectes previstos en l'apartat 2.2.2 del barem de mèrits es consideraran com a càrrecs directius assimilats, almenys, els següents:
  
- els càrrecs referits en este apartat exercits en seccions de formació professional
  
- cap d'estudis adjunt
  
- cap de residència
  
- delegat del cap d'estudis d'institut de batxillerat o semblants en comunitats autònomes
  
- director-cap d'estudis de secció delegada
  
- director de secció filial
  
- director de centre oficial de patronat d'ensenyament mitjà
  
- administrador en centres de formació professional
  
- professor delegat en el cas de la secció de formació professional.
  
5. Per l'apartat 2.2.3 del barem de mèrits es puntuaran, almenys, els següents càrrecs directius:
  
- vicesecretari
  
- delegat-cap d'estudis nocturns en secció delegada
  
- delegat del secretari d'extensions d'instituts de batxillerat o semblants en comunitats autònomes
  
- director, cap d'estudis o secretari de centres homologats de conveni amb corporacions locals
  
- director de col·legi lliure adoptat amb número de registre de personal
  
- secretari de centre oficial de patronat d'ensenyament mitjana.
  
6. Quan es produïsca exercici simultani de càrrecs, no podrà acumular-se la puntuació.
  
Quinta.
  
Per a obtindre puntuació per les titulacions Universitàries de caràcter oficial, haurà de presentar-se fotocòpia corresponent del títol al·legat per a ingrés en el Cos i quants altres present com a mèrits.
  
Annex I-b
  
BAREM DE PRIORITATS EN L'ADJUDICACIÓ DE DESTINACIÓ EN ELS COSSOS DE CATEDRÀTICS I PROFESSORS DE MÚSICA I ARTS ESCÈNIQUES
  
I. MÈRITS EXPRESSAMENT INDICATS EN LA DISPOSICIÓ ADDICIONAL NOVENA 4 DE LA LOGSE
  
1.1. ANTIGUITAT
  
1.1.1. Per cada any de servicis efectius prestats en la situació de servici actiu com a funcionari de carrera en el cos a què corresponga la vacant: 2 punts.
  
Les fraccions d'any es computaran a raó de 0,16 punts per mes complet.
  
Documentació justificativa: títol administratiu o credencial amb diligències de les distintes possessions i cessaments que hagen tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.1.2. Per cada any de servicis efectius com a funcionari de carrera en altres cossos o escales docents a què es referix la LOGSE del mateix o superior grup: 1,50 punts.
  
Les fraccions d'any es computaran a raó de 0,12 punts per mes complet.
  
Documentació justificativa: títol administratiu o credencial amb diligències de les distintes possessions i cessaments que hagen tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.1.3. Per cada any de servicis efectius com a funcionari de carrera en altres cossos o escales docents a què es referix la LOGSE de grup inferior: 0,75 punts.
  
Les fraccions d'any es computaran a raó de 0,06 punts per mes complet.
  
Documentació justificativa: títol administratiu o credencial amb diligències de les distintes possessions i cessaments que hagen tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.1.4. Per cada any consecutiu com a funcionari amb destinació definitiu en la mateixa plaça del centre des del qual es participa o en lloc a què s'estiga adscrit temporalment en l'estranger, en la funció inspectora a l'empara de la disposició addicional quinze de la Llei de mesures per a la reforma de la funció pública, o en altres llocs, servicis d'investigació o suport a la docència, dependents de l'administració educativa sempre que estes situacions d'adscripció impliquen pèrdua de la destinació docent. En el cas d'adscripció el temps que transcorre des de la finalització fins a la participació en este procediment de provisió serà valorat per l'apartat 1.1.5 (veg. nota segona).
  
Valoració:
  
Pel primer i segon any: 2 punts per any.
  
Pel tercer any: 3 punts.
  
Pel quart i quint any: 4 punts per any.
  
Pel sext any: 5 punts.
  
Pel sèptim i octau any: 4 punts per any.
  
Pel nové any: 3 punts.
  
Pel desé i següents: 2 punts per any.
  
Són únicament computables per este apartat els servicis prestats com a funcionari de carrera en el cos a què corresponga la vacant.
  
Documentació justificativa: títol administratiu i, si és el cas, dels corresponents documents d'inscripció en els registres de personal.
  
Per als funcionaris obligats a participar per haver perdut la destinació definitiva en compliment de sentència o resolució de recurs, per provindre de la situació d'excedència forçosa o, si és el cas, per haver sigut declarats suprimits, segons l'Orde d'1 de juliol de 2002, de la Conselleria de Cultura i Educació, modificada per l'Orde de 26 de juny de 2003 (correcció d'errors en DOGV de 24 de juliol de 2003), per supressió expressa amb caràcter definitiu, en els termes que s'establisquen en cada convocatòria, de la seua plaça, o per haver sigut desplaçats dels seus centres en els termes que igualment establisca cada convocatòria, es considerarà com a plaça des de la qual participen, a fi de determinar els servicis a què es referix este apartat, l'última servida amb caràcter definitiu a què s'acumularan, si és el cas, els prestats provisionalment, amb posterioritat, en qualsevol plaça. Tindran dret, a més, a acumular a la plaça de procedència els servicis prestats amb caràcter definitiu en la plaça immediatament anterior. En el cas de professors afectats per supressions consecutives de places, esta acumulació comprendrà els servicis prestats amb caràcter definitiu en les places que, successivament, els van ser suprimides.
  
En cas que el professor afectat no haja exercit una altra destinació definitiva, tindrà dret que se li acumule a l'efecte assenyalat la puntuació següent: 1 punt per cada any amb destinació provisional.
  
Igualment, els esmentats criteris s'aplicaran als funcionaris que participen des de la destinació adjudicada, en compliment de sanció disciplinària de trasllat amb canvi de residència.
  
Els funcionaris que es troben prestant servicis en la primera destinació definitiva obtinguda després d'haver sigut declarat suprimit en la plaça de què eren titulars tindran dret que se'ls consideren com a prestats en el centre des del qual participen els servicis que acrediten en el centre en què es va suprimir la plaça i, si és el cas, els prestats amb caràcter provisional amb posterioritat a la supressió. Este mateix criteri s'aplicarà als qui es troben prestant servicis en la primera destinació definitiva obtinguda després d'haver perdut la seua destinació per compliment de sentència o resolució de recurs, o per provindre de la situació d'excedència forçosa.
  
1.1.5. Els funcionaris de carrera en expectativa de destinació i els qui participant per primera vegada amb caràcter voluntari opten en la sol·licitud per la puntuació corresponent a este subapartat en substitució de la corresponent al subapartat 1.1.4, en la forma que s'especifica en la nota tercera d'este barem (veg. nota tercera).
  
Per cada any de servici: 1 punt.
  
Documentació justificativa: títol administratiu amb diligències de les distintes possessions i cessaments que haja tingut des del nomenament com a funcionari de carrera o, si és el cas, dels corresponents documents d'inscripció en els registres de personal.
  
1.2. MÈRITS ACADÈMICS (màxim 10 punts)
  
1.2.1. Per premis extraordinaris:
  
Per premi en l'últim curs de grau superior de l'especialitat per la qual es participa: 5 punts.
  
Documentació justificativa: document justificatiu.
  
Per menció honorífica en el grau superior de l'especialitat corresponent a l'ingrés en el cos des del qual es participa: 3 punts.
  
Documentació justificativa: document justificatiu.
  
Per premi fi de grau mitjà de l'especialitat corresponent al títol al·legat per a l'ingrés en el cos des del qual es participa: 5 punts.
  
Documentació justificativa: document justificatiu.
  
Per menció honorífica fi de grau mitjà de l'especialitat corresponent al títol al·legat per a l'ingrés en el cos des del qual es participa: 3 punts.
  
Documentació justificativa: document justificatiu.
  
Per premi o menció honorífica en especialitats diferents de les al·legades per a l'ingrés en el cos des del qual es participa: 1 punt.
  
Documentació justificativa: document justificatiu.
  
1.2.2. Per altres titulacions: únicament es tindran en compte a efecte de valoració els títols amb validesa oficial en l'estat espanyol.
  
Per cada títol de professor, professor superior de conservatori, escola superior de dansa, cant o art dramàtic diferent de l'al·legat per a l'ingrés en el cos des del qual es participa.
  
Pel primer: 3 punts.
  
Pels restants: 1 punt.
  
Documentació justificativa: títols que posseïsca i de l'al·legada per a l'ingrés en el cos o, si és el cas, els certificats de l'abonament dels drets d'expedició, segons l'OM de 8 de juliol de 1988 (BOE del 13).
  
1.3. MÈRITS ARTÍSTICS
  
Per composicions estrenades com a autor, publicacions o gravacions amb depòsit legal, per premis en certàmens o en concursos d'àmbit autonòmic, nacional o internacional: màxim 2,50 punts.
  
Per concerts com a director, solista, solista en l'orquestra o en agrupacions cambrístiques (duos, trios, quartets, ...) realitzats en els últims cinc anys: màxim 2,50 punts.
  
Documentació justificativa: programes, crítiques, exemplars i, si és el cas, l'acreditació d'haver obtingut els premis corresponents.
  
1.4. FORMACIÓ I PERFECCIONAMENT (màxim 5 punts)
  
1.4.1. Per cursos superats que tinguen com a objecte el perfeccionament sobre els aspectes científics i didàctics de l'especialitat corresponents a les places a què opte el participant, o relacionades amb l'organització escolar o amb les noves tecnologies aplicades a l'educació, organitzats pel Ministeri d'Educació, Cultura i Esport, per les administracions educatives de les comunitats autònomes, per institucions sense ànim de lucre que hagen sigut homologats o reconeguts per les citades administracions, així com els organitzats per les universitats: fins a 4 punts.
  
Es puntuaran 0,10 punts per cada 10 hores de cursos superats acreditats. A este efecte se sumaran les hores de tots els cursos, i no puntuarà la resta del nombre d'hores inferiors a 10. Quan els cursos vagant expressats en crèdits s'entendrà que cada crèdit equival a 10 hores.
  
Documentació justificativa: certificat en què conste de manera expressa el nombre d'hores de duració del curs. En el cas dels organitzats per institucions sense ànim de lucre, caldrà acreditar-ne fefaentment el reconeixement o homologació.
  
1.4.2. Per altres activitats de formació i perfeccionament en matèria educativa inclosa la impartició de cursos: fins a 1 punt.
  
Documentació justificativa: certificat.
  
1.4.3. Per cada especialitat de què siga titular corresponent al cos pel qual participa diferent de la d'ingrés, adquirida a través del procediment d'adquisició de noves especialitats regulat en el títol III del Reial Decret 850/1993, de 4 de juny: 1 punt.
  
Documentació justificativa: credencial d'adquisició de la nova especialitat.
  
II. ALTRES MÈRITS (màxim 18 punts)
  
2.1. PUBLICACIONS (fins a 5 punts)
  
2.1.1. Per publicacions de caràcter didàctic sobre disciplines objecte del procediment de provisió o directament relacionades amb aspectes generals o transversals del currículum o amb l'organització escolar: fins a 2,5 punts.
  
Les publicacions que estiguen obligades a consignar l'ISBN segons el Decret 2984/1972, de 2 novembre, i no en tinguen, no seran valorades.
  
Documentació justificativa: els exemplars corresponents.
  
2.1.2. Per publicacions de caràcter científic i projectes i innovacions tècniques sobre les disciplines objecte del procediment de provisió: fins a 2,5 punts.
  
Les publicacions que estiguen obligades a consignar l'ISBN segons el Decret 2984/1972, de 2 novembre, i no en tinguen, no seran valorades.
  
Documentació justificativa: els exemplars corresponents.
  
Els mèrits aportats d'acord amb estos dos apartats només podran puntuar-se per un d'ells.
  
2.1.3. Mèrits artístics
  
Per premis en exposicions o en concursos d'àmbit autonòmic, nacional i internacional: fins a 2,5 punts.
  
Documentació justificativa: programes, crítiques i, si és el cas, l'acreditació d'haver obtingut els premis corresponents.
  
Els mèrits aportats d'acord amb este subapartat no seran tinguts en compte quan s'hagen aportat per a la valoració per l'apartat 1.3 d'este barem.
  
2.2. VALORACIÓ PER TREBALLS REALITZATS (veg. nota quarta) (fins a 10 punts)
  
2.2.1. Per cada any com a director en centres públics a què corresponga la vacant (veg. nota quarta del barem): 3 punts.
  
Les fraccions d'any es computaran a raó de 0,25 punts per mes complet.
  
Documentació justificativa: nomenament amb diligència de possessió i cessament o, si és el cas, certificació en què conste que este curs es continua en el càrrec.
  
2.2.2 Per cada any com vicedirector, subdirector, secretari o cap d'estudis i assimilats de centres públics a què corresponga la vacant (veg. nota quarta del barem): 2 punts.
  
Les fraccions d'any es computaran a raó de 0,16 punts per mes complet.
  
Documentació justificativa: nomenament amb diligència de possessió i cessament o, si és el cas, certificació en què conste que este curs es continua en el càrrec.
  
2.2.3 Per cada any en altres càrrecs directius de centres públics a què corresponga la vacant (veg. nota quarta del barem): 1 punt.
  
Les fraccions d'any es computaran a raó de 0,08 punts per mes complet.
  
Documentació justificativa: document justificatiu del nomenament amb expressió de la duració real del càrrec.
  
2.2.4 Per cada any d'exercici de càrrec de coordinació didàctica: 0,50 punts.
  
Les fraccions d'any es computaran a raó de 0,04 punts per mes complet.
  
Documentació justificativa: document justificatiu del nomenament amb expressió de la duració real del càrrec.
  
2.2.5 Per cada any d'exercici de llocs en l'administració educativa de nivell de complement de destinació igual o superior a l'assignat al cos pel qual es participa: 1,50 punts.
  
Les fraccions d'any es computaran a raó de 0,12 punts per mes complet.
  
Documentació justificativa: document justificatiu del nomenament amb expressió de la duració del càrrec.
  
2.3. CONEIXEMENT DEL VALENCIÀ
  
Certificat de Capacitació: 3 punts.
  
Documentació justificativa: fotocòpia compulsada del document justificatiu. Això no obstant, s'incorporarà d'ofici quan la possessió del certificat conste en els registres de la Direcció General d'Ensenyament.
  
NOTES
  
Primera
  
VALORACIÓ DE L'ANTIGUITAT
  
1. Als efectes dels apartats 1.1.1, 1.1.4 i 1.1.5, es valoraran com a any tots aquells servicis que es corresponguen amb servicis prestats des de la data d'inici del curs acadèmic fins a la data d'acabament.
  
2. Els servicis al·ludits en els apartats 1.1.2 i 1.1.3 no seran tinguts en compte en els anys en què foren simultanis entre si o amb els servicis dels apartats 1.1.1, 1.1.4 o 1.1.5.
  
3. Als efectes dels apartats 1.1.1 i 1.1.4 es computaran els servicis que s'hagen prestat en situació de servicis especials, expressament declarats com a tals en els apartats previstos en l'article 29.2 de la Llei 30/1984, de 2 d'agost, així com les situacions d'idèntica naturalesa establida per disposicions anteriors a la Llei 30/1984, de 2 d'agost. Igualment serà computat a este efecte el primer any d'excedència per atenció de familiars declarada d'acord amb la Llei 39/1999, de 5 de novembre.
  
Segona
  
CENTRE DES DEL QUAL SE SOL·LICITA PARTICIPAR EN EL PROCEDIMENT DE PROVISIÓ.
  
A efectes de l'apartat 1.1.4 del barem, es considera com a centre des del qual se sol·licita participar en el procediment de provisió, aquell a la plantilla del qual pertanga l'aspirant amb destinació definitiva, o en el que estiga adscrit, sempre que esta situació implique pèrdua de la destinació docent. Únicament seran computables per este apartat els servicis prestats com a funcionari de carrera en el cos a què corresponga la vacant. Queden exceptuats del que disposa el paràgraf anterior els funcionaris obligats a participar per haver perdut la destinació definitiva en compliment de sentència o resolució de recurs, per provindre d'excedència forçosa o per supressió del seu lloc de treball en els termes establits en la convocatòria. A estos funcionaris se'ls aplicarà el que disposa a este efecte l'apartat 1.1.4 del barem.
  
Tercera
  
FUNCIONARIS DE CARRERA QUE PARTICIPEN PER PRIMERA VEGADA AMB CARÀCTER VOLUNTARI.
  
Els funcionaris de carrera que participen per primera vegada amb caràcter voluntari podran optar, indicant-ho en la instància de participació, per la puntuació corresponent a l'apartat 1.1.4 d'este barem o per l'apartat 1.1.5.
  
En cas d'exercir l'opció per l'apartat 1.1.5 se'ls puntuarà per este apartat, a més dels anys de servicis prestats com a funcionari de carrera en expectativa de destinació, els que hagen prestat en el centre des del qual participen amb una destinació definitiva.
  
En cas de no manifestar cap opció en la instància de participació, s'entendrà que opten per la puntuació corresponent a l'apartat 1.1.4 d'este barem.
  
Quarta
  
VALORACIÓ DEL TREBALL REALITZAAT
  
1. Pels apartats 2.2.1, 2.2.2, 2.2.3, 2.2.4 i 2.2.5 només es valorarà l'exercici com a funcionari de carrera.
  
2. Als efectes previstos en els apartats 2.2.1, 2.2.2. i 2.2.3. del barem de mèrits es consideraran centres públics a què corresponen les vacants:
  
- conservatoris de música
  
- conservatoris professionals de música o dansa
  
- conservatoris elementals de música
  
- escoles superiors d'art dramàtic
  
- escola superior de cant.
  
3. Als efectes previstos en l'apartat 2.2.2 del barem de mèrits es considerarà com a càrrec directiu assimilat, si és el cas, el de cap d'estudis adjunt.
  
4. Per l'apartat 2.2.3. del barem de mèrits es puntuarà, si és el cas, el càrrec de vicesecretari.
  
5. Per l'apartat 2.2.4. del barem es puntuaran els següents càrrecs directius:
  
- cap de seminari
  
- cap de departament didàctic.
  
6. Quan es produïsca exercici simultani de càrrecs, no podrà acumular-se la puntuació.
  
Quinta.
  
Per a obtindre puntuació per les titulacions Universitàries de caràcter oficial, haurà de presentar-se fotocòpia corresponent del títol al·legat per a ingrés en el Cos i quants altres present com a mèrits.
  
Annex VII
  
MODEL DE SOL·LICITUD PER A ROMANDRE EN L'ACTUAL DESTINACIÓ EN UN SERVICI PSICOPEDAGÒGIC ESCOLAR, DE CONFORMITAT AMB LA DISPOSICIÓ ADDICIONAL PRIMERA DEL DECRET 131/1994, DE 5 DE JULIOL.
  
DADES PERSONALS
  
Cognoms:...
  
Nom:...
  
DNI :...
  
Domicili: ...
  
Localitat: ...
  
Codi postal:...
  
Telèfon:...
  
DADES PROFESSIONALS
  
Sóc funcionari de carrera pertanyent al cos de mestres, amb destinació definitiva durant el present curs escolar 2005/2006 en el servici psicopedagògic escolar...
  
Vaig accedir al cos de professors d'ensenyament secundari per l'especialitat de Psicologia i Pedagogia en el concurs oposició convocat per l'Orde de 4 de maig de 2004 (DOGV del 7).
  
SOL·LICITE
  
Romandre amb caràcter definitiu en la meua actual destinació en un lloc pertanyent al cos de professors d'ensenyament secundari de l'especialitat de Psicologia i Pedagogia, exercint en conseqüència el dret d'opció previst en la disposició addicional primera del Decret 131/1994, de 5 de juliol.
  
.............., ... d .......... de 2005
  
Firma: